
REFERAT

privind modificarea Agendei Manifestărilor Culturale a Casei de Cultură a Municipiului Timişoara, aprobată prin HCL 52 din 13.02.2015

Prin HCL nr. 52 din 13.02.2015 a fost aprobată Agenda manifestărilor culturale din anul 2015 ale Casei de Cultură a Municipiului Timişoara.

Prin prezenta, Casa de Cultură a Municipiului Timişoara, prin adresa SC 2015/ 030507/18.11.2015, solicită Consiliului Local al Municipiului Timişoara aprobarea transferului sumei de 50.000 lei, din Agenda Manifestărilor Culturale a Casei de Cultură a Municipiului Timişoara, aprobată prin HCL nr. 52 din 13.02.2015, de la cap. „Timişoara Experimentează”, subcapitolul „Made in TM” şi alocarea acestei sume manifestărilor dedicate comemorarii a 26 de ani de la Revoluţia Română din Decembrie 1989. Menţionăm că, acţiunile care erau prevăzute a se desfăşura la subcapitolul „Made in TM” nu vor mai avea loc.

Precizăm că, pe Agenda Culturală aprobată prin HCL nr.52 din 13.02.2015 nu a fost prevăzut niciun capitol dedicat Revoluţiei Române. Suma de 50 000 lei va fi alocată Asociaţiilor de Revoluţionari din Timişoara, pentru a organiza manifestări comemorative. Anexăm adresele depuse până acum: Fundaţia Naţională a Revoluţiei din Decembrie 1989 – proiect cu nr SC2015 – 028011-23.10.2015 şi depus la CCMT cu nr 2776/17.11.2015; Asociaţia 17 decembrie a răniţilor şi a familiilor îndoliate din Revoluţia 1989, proiect cu nr SC2015- 029632 – 10.11.2015 şi depus la CCMT cu nr 2774/17.11.2015; Asociaţia Memorialul Revoluţiei 16 – 22 decembrie 1989 Timişoara, proiect cu nr SC2015 – 030210 – 13.11.2015 şi depus la CCMT cu nr 2775/17.11.2015.
Aceste proiecte, pentru care se solicită suplimentarea Agendei manifestărilor culturale pe anul 2015 sunt evenimente de anvergură şi cu tradiţie, ce promovează imaginea Timişoarei, oraşul Revoluţiei Române şi totodată, primul oraş liber de comunism. 
Prin urmare, propunem:

sprijinirea acestor proiecte cu suma de 50 000 lei, conform Anexa1, solicitarea Casei de Cultură a Municipiului Timişoara şi, 

emiterea unei Hotărâri de Consiliu Local care să aprobe modificarea Agendei Manifestărilor Culturale a Casei de Cultură a Municipiului Timişoara, aprobată prin HCL 52 din 13.02.2015, conform Anexei 1, care va face parte integrantă din hotărâre.

